Բալխ (بلخ& - Balx), աշխարհի ամենահին քաղաքներից մեկը‌[փա՞ստ], գտնվում է Աֆղանստանի հյուսիսում, համանուն մարզում, Բալխ գետի հովտում, մարզկենտրոն՝ Մազարի-Շարիֆ քաղաքից 21 կմ հեռավորության վրա։ Բնակչությունը՝ 77 000 մարդ (2006 թ.)։ Ավանդության համաձայն քաղաքի հիմնադիրը ոմն Կայոմուրն է։ Հիշատակվում է պարսկական հնագույն գրավոր աղբյուրներում, մասնավորապես՝ Վեդաներում և Ավեստայում։ Հայկական պատմական երկերում և մասնավորապես Խորենացու մոտ հայտնի է Բահլ Առաւօտին անունով (Խորենացի, Բ, բ)։